KK232
Krašto kelias 232 – krašto kelias, jungiantis Kauną (Vilijampolę), Žeimius ir Šėtą. Kelio ilgis 48,68 kilometro. Šiame krašto kelyje „juodųjų dėmių“ nėra. Anksčiau kelias buvo žemesnės kategorijos, turėjo rajoninio kelio numerį  1905 . Kelias prasideda Kaune, Panerių gatvėje, ties magistraliniu keliu  A1  Vilnius–Kaunas–Klaipėda . Eina Kauno ir Jonavos rajonais. Prie kelio yra šios gyvenvietės: Lapės, Kulva, Ručiūnai, Žeimiai, Juškonys, Šėta. Ties Žeimiais kerta geležinkelį „Jonava–Kėdainiai–Radviliškis“. Ties Martyniškiu kelias kerta Lankesos upę. Kelias baigiasi Šėtos miestelyje, sankryžoje su krašto keliu  145  Kėdainiai–Šėta–Ukmergė .